Tisztelt beruházók, kivitelezők és üzemeltetők!

A Fővárosi Katasztrófavédelmi Igazgatóság május 10-én és 12-én felkészítést tart a beruházók, kivitelezők és üzemeltetők részére, a 8/2022. (IV. 14.) BM rendelettel módosított az Országos Tűzvédelmi Szabályzatról szóló 54/2014. (XII. 5.) BM rendelet (OTSZ) és a hozzájuk tarozó, már eddig kiadásra került 14 darab Tűzvédelmi Műszaki Irányelv (TvMI) változásaival kapcsolatban, a lentiek szerinti témakörök szerinti felbontásban.

1. Tűzterjedés elleni védelem
2. Kockázati osztályba sorolás
3. Épületszerkezetek elvárt tűzvédelmi jellemzői
4. Kiürítés feltételek és szabadtéri rendezvények
5. Villamos és villámvédelmi berendezések, valamint robbanás elleni védelem
6. Hő- és füst elleni védelem
7. Tűzoltói beavatkozás
8. Beépített tűzjelző berendezések
9. Beépített tűzoltó berendezések
10. Használati szabályok

A felkészítés, tájékoztatás a Fővárosi Katasztrófavédelmi Igazgatóságon (1081 Budapest, Dologház utca 1.) május 10-én és 12-én 10.00 órai kezdettel kerül megtartásra az fki.hatosag@katved.gov.hu címre küldött előzetes regisztráció alapján. A regisztráció esetén a képzésen részt venni kívánt személyek nevét és számát, illetve az érintett témakört szükséges megadni. A regisztrációra május 6-án 12:00 óráig van lehetőség.

Tisztelettel:

Fővárosi Katasztrófavédelmi Igazgatóság